open-index/open-wikipedia-markdown huggingface dataset:
Otto Harder

**Otto «Tull» Harder** (født 25. november 1892 i Braunschweig, død 4. März 1956 i Hamburg) var en tysk fotballspiller og medlem av SS som deltok både i første- og andre verdenskrig. I sistnevnte var han fenrik i Waffen-SS.

Han ble etter krigen dømt til 15 års fengsel for krigsforbrytelser, men ble løslatt etter noen få år i fengsel.

Harder begynte først karrieren med friidrett i Altonaer FC von 1893, men som fotballspiller begynte han i Hohenzollern Braunschweig, før han etter ett år dro til Eintracht Braunschweig. Harder fikk kallenavnet «Tull» etter at Tottenham Hotspur kom på besøk. Tottenhams Walter Tull, en av de første profesjonelle sorte spillerne i engelsk toppdivisjon, lærte dem en del dribletriks som Harder tok med seg videre på klubblaget. Nettopp disse triksene og hans dyktige soloprestasjoner ble Harders varemerke. Harder ble stadig mer populær hos tilhengere, og hans tur til Hamburg 1888 ble delvis sabotert slik at han spilte et år til i Eintracht Brauschweig.

Deretter brøt første verdenskrig ut, og Harder tjenestegjorde ved fronten, der han vant Jernkorset av 1. og 2. klasse. Da han kom tilbake fra krigen, ble han med i Hamburger SV, som ble dannet ved sammenslåingen av Hamburg 1888 og to andre lag. Harder var da en av de beste tyske fotballspillerne i sin tid, og hadde stor suksess både på landslag og i klubblag. En rekke trofeer (tysk mester 1922, 1923 og 1928 som de høyeste) ble vunnet med ham i klubben, og han scoret 378 mål i sin tid i Hamburg, en rekord bare Uwe Seeler har passert i Hamburg. Harder ble så kjent at det ble laget en stumfilm om ham, «Der König der Mittelstürmer», med Paul Richter (som *Tull Harper*[sic]) og Aud Egede-Nissen i hovedrollene. Harder spilte i klubben til 1931. Deretter trappet han ned i SC Victoria Hamburg.

Etter fotballen jobbet han som forsikringsmekler. I tillegg meldte han seg inn i NSDAP i 1932, og kort tid etter i SS. I 1939 meldte Harder seg tidlig til fronten. Harder tjenestegjorde blant annet som fangevokter i Neuengamme konsentrasjonsleir. Denne leiren ble også Asbjørn Halvorsen plassert i, som fange. Det er imidlertid ikke bevist at Harder og Halvorsen befant seg i Neuengamme samtidig, og derfor er ikke myten om at de møttes som fangevokter og fange bekreftet.

Etter krigen ble Harder dømt for krigsforbrytelser. Straffen var 15 år, men han ble sluppet fri allerede fire år senere og fortsatte som forsikringsmegler. Han døde den 4. mars 1956.

## Meritter
* Tysk mester: 1922, 1923 og 1928
* Andreplass: 1924
* Nordtysk mester: 1919, 1921, 1922, 1923, 1924, 1925, 1928, 1929
* Nordtysk cupmester 1926
* Nest mestscorende i Hamburger SV

## Referanser


## Eksterne lenker
*
Foreign Intelligence Surveillance Court

**Foreign Intelligence Surveillance Court** er en amerikansk føderal domstol som ble etablert i 1978 med hjemmel i Foreign Intelligence Surveillance Act (FISA). Domstolen fører legalitetskontroll med amerikanske myndigheters overvåkningsvirksomhet innenfor landets grenser, hovedsakelig aktiviteter utøvd av National Security Agency og Federal Bureau of Investigation.

Kongressen etablerte Foreign Intelligence Surveillance Court i kjølvannet av Watergate-skandalen. Den hadde opprinnelig syv dommere, men ble utvidet til elleve med vedtagelsen av USA PATRIOT Act i 2001.

## Kilder
## Eksterne lenker
*
Damenes Aften

**Damenes Aften** er et kvinnekor fra Hamar som ble etablert i 1992. Koret har vunnet flere konkurranser blant annet i Sligo, Irland, 2005. I 2013 ble gruppen tildelt Grand prix under Sligo International Choral Festival. Gruppen startet opprinnelig med 16 medlemmer, og tallet har holdt seg relativt stabilt.

Dirigent i koret er Erland Dalen, som også er grunnlegger for koret. Han har blant annet en bakgrunn som musikkfaglig korkonsulent i Norges Korforbund.

## Referanser
Edderkoppene

***Edderkoppene*** (pinyin: *Pán sī dòng*), også kjent som ***Reisen til Vest – edderkoppens hule*** er en kinesisk stumfilm fra 1927 redigert av Dan Duyu og med Yin Mingzhu i rollen som første "edderkoppånde". Den bygger på en episode i shenmo-fantasiromanen *[[Reisen til Vesten]]*, en av kinesisk litteraturs klassikere skrevet under Mingdynastiets tid.

Den ti ruller lange stumfilmen ble produsert av Shanghai Yingxi Company.

Filmen ble antatt å være tapt inntil en kopi ble funnet i Nasjonalbiblioteket i Mo i Rana i 2013.

*Edderkoppene* var den første kinesiske filmen som ble vist i Norge.

## Roller
* Yin Mingzhu som første edderkoppånd
* He Rongzhu som mann i hvitt
* Jiang Meikang som Xuanzang
* Zhou Hongquan som Zhu Bajie
* Dan Erchun som Sha Wujing
* Xia Peizhen som annen edderkoppånd
* Chen Baoqi som gule blomst daoistiske ånd
* Wu Wenchao som Sun Wukong
* Zhan Jiali som Sha Heshang

## Oppfølger
Filmen fikk en oppfølger i 1930: *The Cave of the Silken Web II* (, *Xu Pan Si Dong*) eller *Spiders II*, også redigert av Dan Duyu og med Yin Mingzhu.

En originalkopi av *The Cave of the Silken Web* ble funnet i nasjonalbiblioteket i Mo i Rana

Oppfølgeren antas å ha gått tapt for ettertiden.

## Referanser


## Eksterne lenker
*
Emre Can

**Emre Can** (født 1994) er en tysk-tyrkisk fotballspiller som spiller for Borussia Dortmund.

Can ble beskrevet av Karl-Heinz Rummenigge som «...et av de største talentene i tysk fotball». Han har tidligere spilt for  og Bayer Leverkusen.

## Klubbfotball
### Tidlig karriere
Emre startet sin fotballkarriere i SV Blau-Gelb Frankfurt, og deretter med et opphold på to år i Eintracht Frankfurt.

### Bayern München
Han ble kjøpt av Bayern München i 2009. Can spilte hovedsakelig som midtbanespiller for  i Regionalliga Bayern. Han debuterte for førstelaget i DFL-Supercup i 2012, og fikk sin Bundesliga-debut mot 1. FC Nürnberg den 13. april 2013. Han fikk fire seriekamper og et mål for klubben.

### Bayer Leverkusen
Den 2. august 2013 signerte Can en fireårskontrakt med Bayer Leverkusen som inkluderte en tilbakekjøps-klausul med Bayern München. Overgangen var for å sikre at Can fikk førstelagsfotball. Rummenigge påpekte Bayerns tidligere suksess med utlån av unge spillere for å få seg erfaring, slik som andre førstagsspillere som Toni Kroos hos Leverkusen, Philipp Lahm hos Stuttgart og David Alaba hos 1899 Hoffenheim. I sin første og eneste sesong hos Leverkusen, skåret Can fire mål og bidrog med fire målgivende pasninger på i alt 29 seriekamper, mens han stort sett spilte i en defensiv rolle. Cans spill sørget for interesse fra Liverpool, som la merke til Cans opptreden både i Bundesliga og Mesterligaen, han debuterte for øvrig i sistnevnte turnering mot Manchester United på Old Trafford i et 4–2 tap.

### Liverpool
Sommeren 2014 ble det klart at han fra 1. juli ville spille for Liverpool FC under forutsetningen av at han passerte den medisinske testen og at avtalen om de personlige betingelser gikk i orden. 3. juli ble overgangen bekreftet av Liverpool.

Can debuterte 25. august i Premier League, da han kom inn som innbytter i det 75. minutt for Allen i bortekampen mot Manchester City FC.

## Landslagsspill
Can ble plukket ut til å spille for Tyskland U15, U16 og 17. I 2011 var Can kaptein på U17-laget i verdensmesterskapet, og ledet laget frem til en semifinale, der han selv skåret et mål mot Mexico U17. Til slutt tapte laget dog 3-2.

På grunn av sin tyrkiske bakgrunn, kunne Can spilt for Tyrkia, men han uttalte at «han likte veldig godt å spille for Tyskland, og ville gjøre suksess på det tyske landslaget».

Han ble tatt ut i s EM-tropp til EM i Frankrike 2016.

Han ble tatt ut i s tropp til FIFA Confederations Cup 2017 i Russland.

Den 8. oktober 2017 scoret han sitt første mål for  mot .

Han ble tatt ut i s EM-tropp til EM i fotball 2021.

Han erstattet Aleksandar Pavlović i s EM-tropp til EM i fotball 2024.

## Referanser




## Eksterne lenker
* 
* 
*  Profil på Fussballdaten.de
*  Profil på Kicker Online
*  Profil på WorldFootball.net
Göta kanalbolag

**Aktiebolaget Göta kanalbolag** er et selskap som kontrollerer Göta kanal. Selskapet ble grunnlagt i 1810 i forbindelse med at arbeidet med Göta kanal startet. Kanalen var klar i 1832. Fram til 1978 var kanalen i privat eie og da ble selskapet overtatt av den svenske staten.

## Referanser


## Eksterne lenker
*
Journey Through the Past (film)

***Journey Through the Past*** er en eksperimentell konsertfilm skrevet og regissert av Neil Young fra 1972. Den ble opprinnelig filmet i 16mm og ble deretter utviklet for visning på kino. 

Filmen  begynner i 1966 da Young fortsatt spilte i Buffalo Springfield og går fram til t6idspunktet for at filmen ble laget i 1972. Det er en eksperimentell film, som med en kombinasjon av dokumentariske klipp fra konserter i løpet av denne tiden, backstage-opptak og med frie kunstfilm-lignende sekvenser. Dette var Youngs debut som regissør, og filmen fikk ikke noen god mottakelse fra kritikerne. Filmen ble gjenutgitt i 2009 på DVD sammen med samleboksen *[[Neil Young Archives]]*.

I filmen deltar Youngs  ulike musikere som han hadde arbeidet med i denne perioden, som Stephen Stills, Richie Furay, Dewey Martin, David Crosby og Graham Nash. 

Samme året ble albumet *[[Journey Through the Past]]* med musikken fra filmen - slik den framsto der - gitt ut.

## Referanser


## Eksterne lenker
*
Ragnhild Sigland

**Ragnhild Westgaard Sigland**, ofte kreditert som **Nell Sigland** (født 13. november 1976), er en norsk sanger som kommer fra Hamar. Hun var vokalist i goth metal bandet Theatre of Tragedy fra 2004 til bandet ble oppløst i 2010. Hun kom inn som en erstatter for Liv Kristine Espenæs Krull.

Til daglig jobber hun som lærer, og synger i damekoret Damenes Aften fra Hamar.

## Referanser


## Eksterne lenker
*
Alnafetgata

**Alnafetgata** (1-5, 2-10) er en gate i Gamlebyen i bydel Gamle Oslo. Den går fra Ekebergveien og nordover mot Gamlebyen gravlund.

Gaten fikk navn etter *Ahnefeldtløkken* i 1866. Navnet på løkken og gaten er senere modernisert til Alnafet.

## Bebyggelse i utvalg
* Nr. 2: *Gamlebyen menighetshus* (ark. Harald Olsen, oppført 1900. Ligner en liten kirke, og huser fra 2017 Den etiopiske ortodokse kirke.
* Nr. 4: Leiegård tegnet av Frithjof Aslesen (1900)
* Nr. 5: Leiegård tegnet av Anders Gustaf Larsson (1894)
* Nr. 6: Leiegård tegnet av Johan Storm Munch (1900)
* Nr. 8: Leiegård tegnet av Carl Konopka (1899)

Den Etiopiske Ortodokse Kirke, Alnafetgata 2, Oslo.jpg|Den etiopiske ortodokse kirke holder til i nr. 2.
Alnafetgata 4.jpg|Nr. 4
Alnafetgata 5.jpg|Nr. 5
Alnafetgata 6.jpg|Nr. 6
Alnafetgata 8.jpg|Nr. 8
Standard skofabrikk Oslo.jpg|Standard skofabrikk på hjørnet mot Alnagata


## Kilder
* Oslo byleksikon

## Eksterne lenker
* Lokalhistoriewiki
* Oslo kommunes bydelsoversikt
Adm. Storheills gate (Brønnøysund)

**Adm. Storheills gate** (1–11, 2–8) er en gate i Brønnøysund øst for kirkegården og rett vest for Flatåsen.
Den henger sammen med Lenningsveien. Veien er oppkalt etter admiral Skule Storheill.

Veien brukes av et stort antall av skoleelever på vei til og fra Brønnøysund barne- og ungdomsskole og Brønnøysund videregående skole fordi gaten henger sammen med gang- og sykkelveien på øst- og nordsiden av Frøkenosen.

## Referanser
Shenmo

**Shenmo** eller **Guder-og demoner-fiksjon** () er en subsjanger under fantasy-fiksjon som kretser rundt guddommer, udødelige og monstre fra kinesisk mytologi. Uttrykket *shenmo xiaoshuo*, som ble utmyntet tidlig på 1900-tallet av forfatteren og litteraturhistorikeren Lu Xun, betyr bokstavelig «*Guder-og demoner-fiksjon*». Eksempler på *shenmo* er romanene *[[Reisen til Vesten]]* og *[[Fengshen Yanyi]]*.

## Litteratur
*
*
*
*
*
*http://www.ihp.sinica.edu.tw/~asiamajor/pdf/2008a/04%20Yu%20v21.pdf 

## Referanser
Egedes gate (Oslo)

**Egedes gate** er en gate i Gamlebyen i bydel Gamle Oslo. Den går mellom St. Halvards gate og Arups gate, men er stengt for gjennomkjøring til førstnevnte, slik at den  i praksis er en blindgate fra Arups gate.

Gaten fikk navn i 1877 etter Hans Poulsen Egede, som ofte omtales som *Grønlands apostel*.

Per 2014 opererer Oslo kommune med bare ett gatenummer: 3 (Gamlebyen skole). Tidligere nr. 1 har nå adresse St. Halvards gate 12. Bygget ble tegnet av Olaf Boye og oppført som privatbolig for banksjef Jens E. Oldenburg i 1893. Det huser i dag kontorer. Ruinen av Korskirken hadde tidligere adresse nr. 2. Ellers ligger også Oslo bispegård i gaten, men har adresse St. Halvards plass 3.

## Referanser


## Kilder
*
Simen Omholt-Jensen

**Simen Omholt-Jensen** (født 1995) er en norsk fotballkeeper som spiller for Stabæk.

Omholt-Jensen fikk sin debut for Stabæk, den 24. mai 2014 etter at en annen debutant Borger Thomas fikk rødt kort etter bare 4. minutter ut i oppgjøret mot Lillestrøm.

## Eksterne lenker
*
I Wanna Jump

**«I Wanna Jump»** er en sang skrevet av Ike Turner som ble spilt inn og gitt ut på singel med Ike & Tina Turner i 1969. Sangen ble også gitt ut på B-siden av singelen *[[Ooh Poo Pah Doo]]* i 1971.

## Eksterne lenker
*
I’m Yours (Use Me Anyway You Wanna)

***I'm Yours (Use Me Anyway You Wanna)*** er en sang skrevet av Philip Reese og Calvin Lane som ble spilt inn og gitt ut på singel med Ike & Tina Turner i 1971. Singelen kom på 47.-plass på R&B-lista og 104.-plass på Pop-lista.
Clemens’ gate (Oslo)

**Clemens’ gate** er en gate i Gamlebyen i bydel Gamle Oslo. Det dreier seg om en kort blindgate på vestsiden av Oslo gate like sør for Bispegata. På den andre siden av Oslo gate fortsetter gateløpet som St. Halvards gate.

Gaten fikk navn i 1874 etter Clemenskirken, hvis ruiner fremdeles er å se i nabolaget. Ingen hus har adresse Clemens’ gate.

## Referanser


## Kilder
* Oslo byleksikon
Saybagh

**Saybagh** (kinesisk: 沙依巴克区 ; pinyin : *Shāyībākè Qū*; uighur: سايباغ رايونىى / *Saybağ Rayoni*) er et bydistrikt i byprefekturet Ürümqi i den autonome region Xinjiang i Folkerepublikken Kina. 

Det har et areal på 422,47 km² og teller 444&nbsp;254 innbyggere (2003).

## Administrative enheter
**Subdistrikter:**
*Bayi (八一街道); Changjianglu (长江路街道); Hongmiaozi (红庙子街道); Hotanjie (和田街街道); Luyuanjie (炉院街街道); Xishan (西山街道); Yamalikshan (雅玛里克山街道); Yangzijianglu (扬子江路街道); Youhao Beilu (友好北路街道); Youhao Nanlu (友好南路街道).

## Eksterne lenker
* Lokalregjeringens hjemmesider
Yin Mingzhu

**Yin Mingzhu** (; født 1904 i Wujiang ved Suzhou i Jiangsu, død 1989 i Hongkong), også kjent som **Pearl Ing**, var en kinesisk skuespillerinne aktiv i 1930-årene. Hun var mor til skuespillerinnen Judy Dan.

## Biografi
Yin Mingzhu ble født **Yin Shangxian** i Wujiang og flyttet til Shanghai i ung alder. I 1926 giftet hun seg med regissøren Dan Duyu (但杜宇). Yin Mingzhu spilte i nesten halvparten av de rundt 30 filmer som Dan Danyu regisserte; de flesta av dem regnes som tapte for ettertiden. Paret flyttet senere til Hongkong, der Yin Mingzhu døde i 1989.

## Filmografi
Merk: De fleste tidlige kinesiske fikk i utgangspubktet ikke offisielle engelske titteloversettelser, så det kan ha vært ulike titler i bruk.
* 1922: *The Sea Oath* (海誓), regissert av Dan Duyu
* 1925: *Back Home From the City* eller *Somegirl* (重返故乡), også med Ma-Xu Weibang og Shi Dongshan, regissert av Dan Duyu - "Purity" eller "Somegirl"
* 1926: *Family Heirloom* (传家宝), regissert av Dan Duyu
* 1926: *Repayment*
* 1927: *[[The Cave of the Silken Web]]* (盘丝洞) eller *Journey to the West - the Spiders Cave* (西游记-盘丝洞) eller *Spiders*,regissert av Dan Duyu - første edderkoppånd
* 1928: *A Dream of Red Mansions*
* 1928: *The Diamond Case*
* 1929: *Sister, I Love You* (妹妹我爱你) eller *The Flying Thief* (飞行大盗), regissert av Dan Duyu - niesen
* 1929: *The Spider Cave II*
* 1930: *The Leering Swordsman*
* 1930: *The Case in the Studio*
* 1930: *Tofu Master*
* 1931: *Oriental Story*
* 1931: *Stranger in the Old House*
* 1932: *South Seas Beauty*
* 1933: *An Innocent Girl*
* 1934: *Golden Age* (黄金时代), regissert av Bu Wancang
* 1935: *Peach-Blossom Dream*

## Referanser


## Eksterne lenker
*
Qing Ding-perlen

***Qing Ding-perlen*** (tradisjonell kinesisk: 《慶頂珠》, forenklet kinesisk: 庆顶珠, pinyin: *Qìng dǐngzhū*) er et kinesisk skuespill. Det ble til på Songdynastiets tid og fremføres i tilpassede former i den nyeretids Beijingopera.

Stykket er kjent under en rekke andre navn også: To deler (折 *zhe*) av hele stykket blir av og til fremført separat som ***Fiskerens hevn*** 《漁夫恨》 eller ***En fisker dreper en familie*** (《打漁殺家》, forenklet 打渔杀家, *dayu sha jia*) også ***Oppkreving av fiskerskatten*** (《討漁稅》 *taoyushui*).

Skuespillet forteller om en fisker, hans datter og noen Robin Hood-aktige banditter som kjemper mot en mektig baron og hans korrupte embedsmenn.

Den store skuespiller Mei Lanfang fremførte ofte rollen som fiskerens datter.

## Referanser
Spessart

**Spessart** er en rekke åser nordvest i Bayern og sør i Hessen i Tyskland. Elven Main tar en lang sving rundt Spessart og renner langs tre av sidene på fjellområdet. To store byer ligger ved foten av Spessart, Aschaffenburg og Würzburg.

Selv om Spessart er omtrent sirkelformet strekker hovedryggen seg fra sørvest til nordøst. Den fortsetter som Odenwald i sørvest og som Rhön i nordøst. 

Den høyeste toppen er Geiersberg (586 m). Fjellenes hovedmasse består av trias-sandstein. Bare i de nordlige deler opptrer eldre bergarter, og det brytes jernmalm og basalt. Spessart er bevokst med tette skoger, med især eik og bøk. Den er gjennomskåret av dype daler, mest bratte i den østlige del, mot vest et mer sammenhengende høyland med avrundede topper.

Bortsett fra ved foten av fjellkjeden er området tynt befolket. To naturparker kalt *[[Bayerische Spessart]]* og *[[Hessische Spessart]]* utgjør store deler av åsene.

## Eksterne lenker
*
Southall

** Southall ** er et stor forstaddistrikt vest i London i England og er en del av London Borough of Ealing. Den ligger 17&nbsp;km vest for Charing Cross. Av steder i nærheten er Yeading, Hayes, Hanwell, Heston, Hounslow, Greenford og Northolt. Området er en del av Londonplanen som et av 35 store sentrum i Stor-London.

Southall ligger ved Grand Union-kanalen, tidligere Grand Junction-kanalen, som var den første som knyttet London til resten av det voksende kanalsystemet. Den var en av de siste kanalene som fraktet betydelig kommersiell trafikk (gjennom 1950-tallet) og som fortsatt er åpen for trafikk, men nå hovedsakelig for lystturer.

Fra slutten av 1950-tallet og framover begynte asiatiske innvandrere å bosette seg. Nærheten til Heathrow og tilgjengeligheten til arbeid i lokale fabrikker var faktorer, men påfølgende eskalering har blitt en snøballeffekt. Byen har en av de tetteste konsentrasjoner av folk med asiatisk bakgrunn utenfor det indiske subkontinent. Jernbanestasjonen i Southall har skilting på både engelsk og punjabi. Befolkningen er på rundt 65.000 innbyggere. Av disse er 83 prosent etniske minoriteter; 63 prosent er asiater og 47 prosent indiske. Området har det største sikhsamfunnet i London, men også et stort samfunn av hinduer. I tillegg har muslimene økt i stor grad.

## Bilder

## Referanser


## Eksterne lenker
* 
* Local mobile resource 
* Southall in World War II 
* The Southall Story
* London’s local demographics , inkludert Southall
Munkegata (Oslo)

**Munkegata** (1-11, 2-4) er en gate i Gamlebyen i bydel Gamle Oslo, mellom Oslo gate og Schweigaards gate.

Gatenavnet ble vedtatt i 1883 inspirert av Olavsklosteret i Gamlebyen og var tidligere brukt om gaten som nå kalles Inges gate, noen hundre meter unna.

## Kilder
* 

## Eksterne lenker
*
Inges gate (Oslo)

**Inges gate** (1-9, 2-16) er en gate i Gamlebyen i bydel Gamle Oslo. Den går som blindvei nordover fra Konows gate og ender ved en trapp ned mot Dyvekes vei. Nær nordenden går Baglerstredet som gangvei vestover.

Gaten fikk navn i 1879 etter kong Inge Krokrygg. Før byutvidelsen i 1878 lå den i Aker og het *Munkegaden*. En god del av bebyggelsen på vestisiden (nr. 2–8) inngår i Baglerbyen

## Kilder
* 

## Eksterne lenker
*
Baglerstredet (Oslo)

**Baglerstredet** var en gate og etterhvert gangvei i Gamlebyen i bydel Gamle Oslo. Den gikk vestover fra Inges gate.

Navnet var fra 1914. Tidligere het gaten *Færøgaden*. Siste adresse i bruk var nr. 4, som ble revet ca. 2017.

## Referanser




## Kilder
* Oslo byleksikon

## Eksterne lenker
*
Idrettslaget Pasvik Hauk

**Idrettslaget Pasvik Hauk** fra Svanvik i Sør-Varanger kommune i Finnmark ble stiftet i 1941 som en fortsettelse av gutteklubben Hauk. Klubben har avdelinger for fotball, innebandy, langrenn, orientering og volleyball, og har også drevet med friidrett, håndball og klatring. I fotball stilte Pasvik Hauk seniorlag sist i 2009, da klubben blant annet utmerket seg med å tape 0-39 mot Kirkenes IFs 2. lag. Hjemmebanen i fotball er Svanvik gressbane.

Sammen med Kirkenes og Omegn Skiklubb arrangerer IL Pasvik Hauk årlig det 30 km lange Pasvikrennet på ski.

## Kilder
*Hjemmeside (besøkt 24. mai 2014)
*Hjemmeside hos Speaker.no (besøkt 24. mai 2014)
*Norges Fotballforbund: IL Pasvik Hauk (besøkt 24. mai 2014)
*Aage Lunde: *[http://urn.nb.no/URN:NBN:no-nb_digibok_2012061324001 Sør-Varangers historie]*. Sør-Varanger kommune, Kirkenes 1979. ISBN 82-990506-1-8 (s. 626 og 784-785, digitalisert av Nasjonalbiblioteket)
*Arne Brustad (red.):  *[http://urn.nb.no/URN:NBN:no-nb_digibok_2012042508036 Aktive fotballspillere. Bind 2]*. Idrettsforlaget, Oslo 1953 (s. 565, digitalisert av Nasjonalbiblioteket)
*Finnmarken: Vant 39-0 (4. mai 2009, besøkt 24. mai 2014)
Hjalmar Larsens gate (Oslo)

**Hjalmar Larsens gate** er en liten gate bak Bislett bad (bydel St. Hanshaugen i Oslo). Den går mellom Bislettgata og Pilestredet, men er stengt for gjennomgangstrafikk til sistnevnte og fremstår derfor som blindgate.

Gaten fikk navn i 1981 etter Hjalmar Larsen (1904–1979), også kjent som *Bade-Larsen*, som var bademester ved Bislet bad i en årrekke. Ingen hus har adresse knyttet til denne gaten.

## Referanser


## Kilder
*
Statskuppet i Thailand i 2014

**Statskuppet i Thailand i 2014** skjedde den 22. mai 2014, og ble ledet av general Prayut Chan-o-cha, daværende hærsjef i Den kongelige thailandske hær, mot Yingluck-regjeringen i Thailand, ledet av fungerende statsminister Niwatthamrong Boonsongpaisan, etter seks måneder med politisk krise. Militæret etablerte en junta som på thai het «Det nasjonale rådet for å ivareta freden»; dette ble først oversatt som «Det Nasjonale Fred- og Ordensbevarende Råd» (NPOMC), men oversettelsen ble senere endret til «Det Nasjonale Rådet for Fred og Orden» (NCPO).

NCPO opphevde Thailands grunnlov av 2007, med unntak av de artiklene som omhandlet kongehuset, erklærte unntakstilstand og portforbud over hele landet, forbød politiske samlinger, arresterte og anholdt politikere og antikupp-aktivister, innførte internettsensur og tok kontroll over media.

Juntaen innkalte hundrevis av personer, og gikk hardt ut og arresterte personer som hadde feil T-skjortetekst, og de som viste sin motstand ved å gjøre symbolske handlinger som å offentlig lese boken 1984 av George Orwell, spise smørbrød, og vise trefinger-tegnet fra The Hunger Games.

## Referanser
VM i landhockey for menn 2014

**VM i landhockey 2014 for menn** var det 13. verdensmesterskapet i landhockey. Det ble avholdt på Kyocera Stadion og GreenFields Stadion i Haag i Nederland fra 31. mai til 15. juni 2014. Kvinnenes turnering ble arrangert på samme sted samtidig med herrenes turnering. Dette var tredje gang Nederland var vertsnasjon for verdensmesterskapet i landhockey for menn; første gang var i 1973 og andre gang i 1998. Til sammen ble det bli spilt 38 kamper. Australia var regjerende verdensmester fra 2010.    

## Tildeling av mesterskapet
Vertsnasjonen ble offentliggjort 11. november 2010 under *FIH Congress and Forum* i Montreux i Sveits, etter at det internasjonale hockeyforbundet hadde mottatt søknader fra Haag og London,  som begge ønsket å få arrangere mesterskapet. 

## Kvalifisering
Vertsnasjonen, samt regjerende mester fra de ulike verdensdelene (de fem forbundene) kvalifiserte seg automatisk til mesterskapet. I tillegg til de seks høyest plasserte lagene fra semifinalene i FIH Hockey World League 2012−14 som ikke allerede er kvalifisert til turneringen, deltar følgende tolv nasjoner i dette mesterskapet (her vist med siste rangering før turneringen i parentes).  

## Dommere
17 dommere fra 13 forskjellige nasjoner ble valgt ut av FIH til å dømme i denne turneringen.

*  Christian Blasch
*  Marcin Grochal
*  Hamish Jamson
*  Adam Kearns
*  Kim Hong-Lae
*  Martin Madden
*  Germán Montes de Oca
*  Tim Pullman
*  Marcelo Servetto
*  Javed Shaikh
*  Gary Simmonds
*  Nathan Stagno
*  Simon Taylor
*  Roel van Eert
*  Paco Vázquez
*  Robin Wijsmuller
*  John Wright

## Resultater
*Alle klokkeslett er angitt i lokal tid, det vil si [[sentraleuropeisk sommertid]] ([[UTC+02.00]]), som tilsvarer norsk tid.*

### Gruppespill
#### Gruppe A

: Kvalifisert til semifinale

----

----

----

----

----

----

----

----

----

----

----

----

----

----

#### Gruppe B

: Kvalifisert til semifinale

----

----

----

----

----

----

----

----

----

----

----

----

----

----

### Plasseringsspill
#### Kamp om 11.- og 12.-plass

#### Kamp om 9.- og 10.-plass

#### Kamp om 7.- og 8.-plass

#### Kamp om 5.- og 6.-plass

### Finalespill

#### Semifinaler

----

#### Bronsefinale

#### Finale

## Referanser


## Eksterne lenker
*
Stjernemyrveien (Oslo)

**Stjernemyrveien** (2-52) er en vei på Haugerud i bydel Alna i Oslo. Den går som blindvei nordover fra Haugerudveien. Navnet ble vedtatt i 1968.

Blokkene i Haugerudveien og Stjernemyrveien utgjør Haugerud borettslag med til sammen 578 leigligheter innflyttet i 1966–68. Bare partallsnumre er i bruk (på vestsiden av veien).

## Kilder
*  

## Eksterne lenker
*
Haugerudveien (Oslo)

**Haugerudveien** (1-93, 2-88; ikke alle oddetallsnumre er i bruk) er en vei på Haugerud i bydel Alna i Oslo. Den går fra Haugerudhagan via Tvetenveien og i en bue rundt store deler av Haugerudområdet. Navnet ble vedtatt i 1968 etter området, som igjen har navn etter Haugerud Østre gård, som grunnen en gang tilhørte.

Bebyggelsen er knyttet til tre forskjellige OBOS-borettslag. Nederst mot Hellerudveien (Haugerudveien 1-63) er en rekke atriumshus tilsluttet Sankthansfjellet borettslag. De andre (og fleste) husene i dette borettslaget er i Larsbråtveien.

Høyblokkene i nr. 72-88 tilhører Solfjellet borettslag og har fått endret fasaden noe siden de stod klare på slutten av 1960-tallet.

Ellers tilhører noe av blokkbebyggelsen langs veien og i det omringede området (inkludert Stjernemyrveien) Haugerud borettslag, med leiligheter som ble innflyttet i 1966–68.

Nr. 79 er et stort parkeringshus, og i nr. 93 er Solfjellet barnehage.

## Referanser


## Kilder
* 

## Eksterne lenker
*
Žanna Juškāne

**Žanna Juškāne** (født 5. oktober 1989) er en latvisk skiskytter. Hun representerte landet sitt under Vinter-OL 2014 i Sotsji, der hennes beste individuelle resultat var nummer 79 på sprinten. 

## Referanser


## Eksterne lenker
*
Kindergarden

:*Må ikke forveksles med [[barnehage]]*.

**Kindergarden**, forkortet **KG**, er et av Norges to jevnlig arrangerte, rene demoparty (det andre er Solskogen), og avholdes hver høst på Haga i Akershus. Første Kindergarden ble avholdt i 1994, og Kindergarden er dermed Norges eldste gjenlevende demoparty, og det nest eldste gjenlevende overhodet (det eldste er The Gathering, som begynte i 1992).

Kindergarden har, i motsetning til de fleste andre norske dataparty, ikke fokus på spill, men konsentrerer seg kun om kreativitet og demoscenen. Følgelig er også prioriteringene noe annerledes; det er for eksempel ikke internettlinje tilgjengelig utover det deltagerne kan ordne selv med private mobiltelefoner o.l., og det er tillatt å drikke alkohol inne i hallen.

Kindergarden drar i overkant av 100 demoscenere (de fleste fra Norge, men også en viss andel utlendinger) hvert år, og har både demo-, musikk- og grafikkonkurranser (såkalte *compoer*). Av konkurranser som er sjeldne eller unike for Kindergarden, kan spesielt nevnes banner-, executable music- og gabber-compoer. SceneSat har laget live radioproduksjon fra KG flere år, som streames live i den grad mobilforholdene tillater det.

## Eksterne lenker
* Kindergardens hjemmeside
Sosnivka

**Sosnivka** (ukrainsk Соснівка, polsk *Sosnówka*) er en by i Lviv oblast (fylke) i Ukraina. Byen har omkring 11&nbsp;000 innbyggere (2011).
 
## Eksterne lenker
*
Yuki Nakajima

**Yuki Nakajima** (født 21. mai 1990) er en japansk skiskytter. Hun representerte landet sitt i Vinter-OL 2014 i Sotsji, der hennes beste individuelle resultat var nummer 68 på sprinten. 

## Referanser


## Eksterne lenker
*
Solonitsa

**Solonitsa** (russisk Солоница) er en elv i Ivanovo, Kostroma og Jaroslavl oblast i Russland og en av sideelvene til Volga fra venstre. Elven er 132 km lang og har et nedbørfelt på 1420 kvadratkilometer.

De største sideelvene den har er Jemsna og Nerekhta, begge fra venstre. 

Byen Nerekhta ligger ved Solonitsa.
Snjatyn

**Snjatyn** (ukrainsk: Снятин, polsk: *Śniatyń*, armensk: Սնիատին, jiddisk: שניאטין) er en by i Ivano-Frankivsk oblast, vest i Ukraina langs elva Prut. Den er det administrative senteret i Snjatynsky rajon (kommune). Byen har omkring  innbyggere (2011).

## Historie
Byen ble første gang nevnt i 1158. Ksnjatyn ble oppkalt etter Kostiantyn Siroslavytsj, en bojar og general  under Jaroslav Osmomysl. Byen ble gitt Magdeburg-rettighetene i 1448. Som en følge av Polens første deling (Traktaten av St. Petersburg av 5. juli 1772), ble Snjatyn (og Galicia) lagt til Habsburgmonarkiet.

I 1939 var Snjatyn midlertidig sete for den amerikanske ambassade i Polen, ettersom personalet oppgav Warszawa etter de første tyske bombingene der.

Nesten hele Snjatyns jødiske befolkning ble myrdet under Holocaust.  Mange ble skutt og begravd i skogen der.  Andre døde av sykdom og hungersnød i ghettoen. Om lag 1500 ble så sendt med tog til utryddingsleiren Belzec i det okkuperte Polen.

## Referanser


## Eksterne lenker
*
Sinsen Panorama

**Sinsen Panorama**, tidligere Sinsen silo, er en ombygd kornsilo ved Trondheimsveien i bydel Grünerløkka i Oslo beliggende rett syd for Sinsenkrysset.

Kornsiloen fra 1952 ble i 2003 bygget om til boliger. Bygningen er 47 meter høy og har 177 leiligheter fordelt over 15 etasjer.

## Referanser


## Eksterne lenker
* 
*
Arups gate (Oslo)

**Arups gate** (3-13, 2-22) er en gate i Gamlebyen i Oslo. Den løper fra vest til øst fra Oslo gate til Klostergata, parallelt med Hovedbanens spor og jernbanesporene opp mot anleggene i Lodalen.

Gaten fikk navn i 1877 etter biskop og stortingsmann Jens Lauritz Arup, som er begravet på Gamlebyen gravlund, ikke langt unna.

Bebyggelsen er overveiende fra 1890-årene. Mange av gårdene på partallssiden av gaten er tegnet av den svenske arkitekten Anselm Liljeström. Oddetallssiden har mer heterogen bebyggelse og inkluderer også Gamlebyen skole, som har adresse til Egedes gate.

## Bygninger og institusjoner
Arups gate har siden slutten av 1800-tallet vært preget av leiegårdene, og er det fortsatt. Byggene i gaten er i stor grad listet som kulturminner. Gamlebyen skole ligger i Egedes gate, men har kortvegg mot Arups gate over veien fra nummer 16.

## Referanser




## Litteratur
* Oslo byleksikon

## Eksterne lenker
* 
* Artemisia.no skildrer en rekke av bygningene i gaten
Wismargata (Oslo)

**Wismargata** (1-3, 2-4) er en gate i Barcodeområdet i Bjørvika i Oslo, mellom Trelastgata og Dronning Eufemias gate.

Navnet, som er tatt etter hansabyen Wismar, ble vedtatt i 2007, men gaten ble opparbeidet senere og åpnet i 2012. Den går mellom to bygg tilhørende DNB.

## Referanser


## Litteratur
*  

## Eksterne lenker
*
Slutsj

**Slutsj**, eller **Søndre Slutsj** (ukrainsk Случ, russisk Случь, Южная Случь, polsk *Słucz, *slovakisk *Sluč, Jižní Sluč*), er en høyre sideelv til Horyn, som renner gjennom Ukraina. Den er 451&nbsp;km lang og drenerer et område på 13&nbsp;800&nbsp;km². Slutsj springer ut i Khmelnytskyj oblast og renner så gjennom Zjytomyr og Rivne oblast før den et kort stykke renner langs grensen til Belarus og munner ut i Horyn.  

Av byer langs Slutsj finner en Novohrad-Volynskyj, Berezne og Sarny.

## Eksterne lenker
*
Sara Studebaker

**Sara Studebaker** (født 7. oktober 1984) er en amerikansk skiskytter. Hun representerte landet sitt under Vinter-OL 2014 i Sotsji, der hennes beste individuelle resultat var nummer 44 på sprinten. 

## Referanser

## Eksterne lenker
* 
*
Jana Romanova

**Jana Sergejevna Romanova** (russisk: Яна Сергеевна Романова; født 11. mai 1983) er en russisk skiskytter. Hun representerte landet sitt under Vinter-OL 2014 i Sotsji, der hun var med på Russlands lag som opprinnelig gikk inn til sølv på stafetten. Laget senere ble diskvalifisert på grunn av at to utøvere på laget, Olga Zajtseva og Olga Vilukhina, leverte positive dopingprøver. Hennes beste individuelle resultat var nummer 19 på sprinten. 

## Referanser


## Eksterne lenker
*
Dorothea Wierer

**Dorothea Wierer Corradini** (født 1990) er en italiensk tidligere skiskytter. Hun har fire VM-gull og har vunnet verdenscupen sammenlagt to ganger.

## Karriere
Wierer var med på Italias lag som tok bronse på stafett både under VM i skiskyting 2013 i Nové Město og i 2015 i Kontiolax. Hun vant sitt første verdenscuprenn da hun vant normaldistansen i Östersund 3. desember 2014.

Hun representerte landet sitt under Vinter-OL 2014 i Sotsji, der hun var med på Italias lag som tok bronse på mixed stafett. Hennes beste individuelle resultat var nummer 6 på sprinten.

Wierer var med på Italias lag som tok bronse på mixed stafett under Vinter-OL 2018 i Pyeongchang. Hun vant verdenscupen i skiskyting 2018/19 og 2019/20.

Hun ble verdensmester på fellesstart under VM i skiskyting 2019 i Östersund og på både normaldistanse og jaktstart på hjemmebane i VM i skiskyting 2020 i Antholz. Wierer gikk 2. etappe på Italias lag som vant gull på stafett i VM i skiskyting 2023 i Oberhof, sammen med Samuela Comola, Hannah Auchentaller og Lisa Vittozzi.

Hun avsluttet karrieren under vinter-OL i 2026 der skiskytterøvelsene ble avholdt i Anterselva. Hennes beste resultat der var sølv på blandet stafett.

## Meritter
### Olympiske leker

### Verdensmesterskap

### Juniorverdensmesterskap

## Referanser


## Eksterne lenker
*
Olga Vilukhina

**Olga Gennadjevna Vilukhina** (russisk: Ольга Геннадьевна Вилухина; født 22. mars 1988) er en russisk skiskytter. Hun representerte landet sitt under Vinter-OL 2014 i Sotsji, der hun tok sølv på sprinten og stafetten. 

## Referanser


## Eksterne lenker
*
Vylkove

**Vylkove** (ukrainsk: Вилкове; russisk: Вилково, *Vilkovo*; rumensk: *Vâlcov*) er en liten by i den ukrainske delen av Donaudeltaet, helt sørvest i Ukraina, ved grensen til Romania. Administrativt hører byen til Izmail rajon (distrikt) i Odesa oblast (provins).  

Vylkove ble grunnlagt i 1746 og fikk bystatus i 1762. Den er den siste bosetningen Donaus bredd før den munner ut i Svartehavet. Byen kalles Den ukrainske Venezia på grunn av de mange kanalene i området. 

En stor andel av lippovanerne i Donaudeltaet er bosatt i Vylkove, men noe eksakt tall antallet foreligger ikke. Etter kommunismens fall har muligheten for turisme økt, og bevare noe av lippovanernes tradisjonelle levesett, blitt bedre.
## Referanser


## Eksterne lenker
*
Jan P. Jansen

**Jan Petter Jansen** (1929–2014) var en norsk journalist og programleder som var ansatt i NRK det meste av sitt yrkesaktive liv. Han ble spesielt kjent som nyhetsanker og for sine romferdsprogrammer sammen med Erik Tandberg. Jansen kommenterte NASAs månelanding i 1969 sammen med romekspert Erik Tandberg.

Jansen ble født i Sarpsborg og vokste opp i Mandal. Han fikk poliomyelitt da han var 14 år gammel, noe som førte til at han ble lam i det ene benet.

Han begynte i NRK Fjernsynet i 1961. Han arbeidet blant annet som nyhetsanker i *[[Dagsrevyen]]*. Han har utover dette laget og ledet en rekke dokumentarer om norsk skipsfart.

Jansen var også aktiv i Sjøforsvaret, der han var mobiliseringsdisponert orlogskaptein og disponibel presseoffiser. Sammen med kommandørkaptein Per Chr. Blichfeldt utga Jansen boken *Havets voktere* om Kystvaktens historie. Jansen mottok i 1995 Forsvarsmedaljen med laurbærgren.

Jan Fredrik Karlsen er barnebarn av Jan P. Jansen.

## Bibliografi
* Jan P. Jansen og Per Chr. Blichfeldt: *Havets voktere. Historien om Kystvakten*, Oslo: Schibsted, 1998. Fulltekstutgave fra Nasjonalbiblioteket
* Jansen, Jan P.: *Historien om Luftforsvarets offisersforening. Fellesskapet er vårt bærende fundament*, Oslo: Befalets fellesorganisasjon, 1995. Fulltekstutgave fra Nasjonalbiblioteket

## Referanser




## Eksterne lenker
* 
*  «Jan P. Jansen er død», fra NRKs nettsider 24. mai 2014
Johan Storjohann

**Johan Cordt Harmens Storjohann** (født 15. august 1832 i Bergen, død 23. april 1914 i Kristiania) var en norsk luthersk prest, i ettertid mest kjent for å ha etablert den norske sjømannsmisjonen (Sjømannskirken) og inspirert etablering av tilsvarende organisasjoner i Sverige og Finland, og han er omtalt som «Sjømannsmisjonens far».

## Liv og virke
### Bakgrunn
Johan Storjohann ble født i Bergen i 1832, tok teologisk embetseksamen i 1860 og ble skoleleder. 

### Prest
Han reiste i 1863 til Skottland for å studere skole- og kirkeforholdene og begynte der virksomhet som sjømannsprest. 

**Sjømannskirken:** Den 31. august 1864 etablerte han i Bergen *«Foreningen til evangeliets forkyndelse for skandinaviske sjømænd i fremmede havne»*, senere kjent som *Sjømannskirken*.
En rekke år var Storjohann redaktør for organisasjonens blad *[[Bud & Hilsen]]*. 

I år 1866 fikk Sjømannskirken en avlegger også i Sverige, den såkalte Sjömansmissionen. Storjohann hadde også en stor andel i grunnleggensen av Finska sjömansmissionskyrkan.

I årene 1868-1872 var han norsk sjømannsprest i London deretter i årene 1873-1880 sekretær for indremisjonen i Kristiania, hvor han i 1880 opprettet en skole til minne om Hans Nielsen Hauge kalt Hauges Minde. I Kristiania gjorde han seg også bemerket ved å holde sine møter i ulike danselokaler i mangel av kirkerom i den sterkt voksende hovedstaden, noe som ble ansett både utradisjonelt og som ledet til sterke innvendinger fra flere. 

Under en reise i England mottok han også et større misjonstelt med plass til mange hundre tilhørere i gave fra engelske kvinner, som ble benyttet til møter i Kristiania i flere år, og som blant annet var plassert på Sagene. Fra 1882 til 1890 var han fengselsprest. Pastor Storjohann var vel bereist i sitt virke, og fra 1890 foretok han også en hel reise rundt jorden og besøkte blant annet Lars Skrefsrud i India. I årene 1894-1899 var han sogneprest i Ås i Akershus.

Johan Storjohann hadde et omfattende religiøst forfatterskap og var energisk motstander av moderne bibelkritikk.

I Bergen ble det i 1926 etter en nasjonal innsamling avduket en bronsebyste av Storjohann lagd av kunstneren Ambrosia Tønnesen.

## Referanser


## Litteratur
* 

## Eksterne lenker
* Om Johan Storjohann, fra *[[Nordisk familjebok]]*, bind 27, utgitt i Stockholm 1918
*
Morea

**Morea** (gresk: Μωρέας eller Μωριάς, fransk: *Morée*, italiensk: *Morea*, tyrkisk: *Mora*) var navnet på halvøya Peloponnes i det sørlige Hellas i middelalderen og tidlig moderne tid. Navnet henviser også til en bysantinsk provins i regionen, kjent som Despotatet Morea (gresk: Δεσποτάτο του Μυστρά) fra midten av 1300-tallet til midten av 1400-tallet.

## Etymologi
Det er en del usikkerhet til opphavet til middelaldernavnet «Morea», som er nedtegnet først på 900-tallet i bysantinske krøniker.

Tradisjonelt har forskere antatt at navnet har sin opprinnelse fra ordet *morea* (μορέα), i betydningen *morus*, morbær, et tre som, selv om det var kjent i regionen i antikken, fikk sin verdi først etter 500-tallet da silkeormer ble smuglet inn fra Kina til Det bysantinske rike. Deretter begynte man å plante morbærtrær i så omfattende grad på Peloponnes at området rundt Theben ble kjent som Morokampos og Theben selv ble kjent for sin silke. I dag produseres det ikke silke ved Theben og morbærtrærne er ikke lenger dominerende i landskapet, men sletten rundt har beholdt sitt navn Morokampos fra trærne som i sin tid gjorde byen rik.

En britisk forsker på Det bysantinske rike, Steven Runciman, har foreslått at navnet i stedet har sin årsak i at Peloponnes ligner på formen til et blad fra morbærtre. Jakob Philipp Fallmerayers alternative forslag er at navnet kommer fra det slaviske ordet for *more*, i betydningen «hav».

## Referanser


## Eksterne lenker
* Mystras: history
Rusken

**Rusken** er et kommunalt tiltak i Oslo som har til mål å holde byen ren og fri for avfall og etablere gode rutiner til miljøarbeid. Tiltaket ble etablert i 1976 og ledes av Ruskensekretariatet, som er en del av Bymiljøetaten.

Flere ulike kampanjer, prosjekter og aktiviteter ledes av Rusken.

Rusken jobber tverrfaglig og samarbeider med blant annet politikere, bydelene, skoler, barnehager, organisasjoner og næringsliv. Ruskengeneralen kjører rundt i «Rusken-bilen», en gul elektrisk bil med tilhenger.

Ruskenpatruljen patruljerer byen og registrerer og videreformidler informasjon om avfall og villfyllinger til ansvarlig virksomhet. Patruljen bidrar også til å fjerne avfallet dersom det er kritisk, blant annet sprøytespisser.

Rusken-aksjoner er dugnadprosjekter der frivillige innbyggere, borettslag, sameier, hagelag, barnehager, skoler, organisasjoner og næringslivet bidrar til søppelrydding og andre bymiljøtiltak.

## Kampanjefilmer
I 1976 og 1979 lagde Oslo kommune to korte kampanjefilmer med Olsenbanden med undertitlene *Ruskenaksjonen 1976* og *Ruskenaksjonen 1979.*

## Referanser


## Eksterne lenker
*
Talorchestia affinis

***Talorchestia affinis*** er en art i slekten *[[Talorchestia]]* innenfor tangloppefamilien av ordenen Senticaudata, som inngår i gruppen av amfipoder.

## Eksterne lenker
*
Dean Kamen

**Dean Lawrence Kamen** (født 1951) er en amerikansk gründer og oppfinner. Han ble født på Long Island og begynte å studere på Worcester Polytechnic Institute, men sluttet før eksamen etter fem år med privat forskning for legemiddelpumpen AutoSyringe.

Kamen er kjent for oppfinnelsen av Segway, et elektrisk selvbalanserende kjøretøy med datastyrt gyroskopisk stabilisering.

## Referanser


## Eksterne lenker
* 
*
Straffelov

En **straffelov**, også kalt **kriminallov**, er en lov som samler og kodifiserer en jurisdiksjons alle, eller fleste, straffebud og andre bestemmelser om straff. I rettsstater kan straffelover være en vesentlig betingelse for å oppfylle oppfylle lovprinsippet, men i rettsstater bygget på common law kan strafferetten være ulovfestet rett.

## Eksempler på straffelover
* Straffeloven, en dansk lov
* Militær straffelov, en dansk lov
* Almindelig borgerlig Straffelov, en norsk lov av 1902 som ble opphevet 1. oktober 2015
* Lov om straff, en norsk lov av 2005 som trådte i kraft 1. oktober 2015
* Militær straffelov, en norsk lov
* Almenn hegningarlög, en islandsk lov av 1940

## Referanser
Helga Stene

**Helga Stene** (1904–1983) var en norsk pedagog og kvinnesakskvinne.

## Liv og virke
Helga Stene var datter av misjonspresten John Stene og lærer Helga Thomine Stene. I 1905 flyttet Helga Stene sammen med familien til Stavanger. Der bodde hun til 1920 og tok middelskolen ved Kongsgård skole i Stavanger. Stene tok examen artium ved Trondheim katedralskole i 1923, og studerte deretter ved Universitetet i Oslo. I 1932 tok hun språklig-historisk embetseksamen. Hun vikarierte ved Ålesund offentlige høiere almenskole i årene 1932 til 1933 før hun ble dosent i norsk språk og litteratur ved universitetet i Berlin. Etter to år i Tyskland arbeidet hun et par år som universitetslektor i Sverige.

Da hun returnerte til Norge var hun i 30 år i arbeid ved videregående skoler i Oslo, fra 1937 til 1966. Hun jobbet som lektor, inspektør og midlertidig rektor. Under krigen var hun engasjert i arbeidet for å hindre tyskernes nazifisering av skolen. Årene 1944 til 1945 tilbrakte hun som flyktning i Sverige, og jobbet for norske myndigheter i Stockholm. Fra 1966 til 1974 var hun inspektør ved Pedagogisk seminar i Oslo.

Stene er spesielt kjent for sitt engasjement for likestilling innen utdanningsvesenet. I 1956 presenterte hun materiale om kjønnsdiskriminering i lærebøkene, og fra 1972 var hun engasjert av Grunnskolerådet for å granske lærebøker fra likestillings- og kjønnsrollesynspunkt. 

I 1949 søkte hun Norges almenvitenskapelige forskningsråd om midler til å skrive om norske kvinners krigsinnsats. Hun søkte 17 år på rad og fikk like mange avslag.

Hun var også aktiv i kvinnebevegelsen, og ble æresmedlem både i Norske Kvinners Nasjonalråd og i Internasjonal Kvinneliga for fred og frihet. I perioden fra 1938 til 1945 var hun formann i Oslo krets av Kvinnelige Akademikeres landsforbund.

## Bibliografi
* *Lånord i Thomas Saga Erkibyskups, med en undersøkelse av de kristelige betydnings- og oversettelseslån i samme saga*, hovedoppgave, Universitetet i Oslo (1932)
* *Women's Political Activities in an occupied country – Norway 1940–43* (1946)
* *Norske kvinner i hjemmefronten. Et lite kapitel av vår egen tids historie*, Stockholm (1959) 

## Priser
* 1934 Kongens gullmedalje for en språklig avhandling om lånord
* 1946 Ella Victoria Dobbs pris (USA)
* 1977 Ridder av 1. klasse av St. Olavs Orden

## Referanser


## Eksterne lenker
* Om Helga Stene i Norsk biografisk leksikon
Norges Curlingforbund

**Norges Curlingforbund (NCF)** (stiftet 21. februar 1956) er et særforbund under og medlem av Norges idrettsforbund og olympiske og paralympiske komité (NIF). NCF har kontor i Idrettens Hus på Ullevål, Oslo.

Internasjonalt er NCF medlem av World Curling Federation (WCF) og European Curling Federation (ECF), i tillegg er de også tilsluttet Royal Caledonian Curling Club.

President i curlingforbundet er Dagfinn Loen. Tidligere OL-gull vinner i curling, Pål Trulsen er generalsekretær og sportssjef.

I 2013 er det 32 aktive klubber tilknyttet forbundet og klubbene hadde tilsammen 4 500 medlemmer. De to første curlingklubbene i Norge, Oppdal Curlingklubb og Oslo Curlingklubb, ble stiftet samme dag, den 13. februar 1954.

## Se også
* Liste over curlingklubber i Norge

## Eksterne lenker
*
Rostockgata (Oslo)

**Rostockgata** (1-9, 2-68) er en gate i Bjørvika i Oslo. Den går fra Trelastgata til Operagata, mellom en av DNBs bygninger og Sameiet Barcode ABBy i Barcode. Dette er den østligste av disse tverrgatene før Kong Håkon 5.s gate.

Gaten har navn etter hansabyen Rostock. Navnet ble vedtatt i 2007.

Navnet er gjenbruk av et tidligere gatenavn fra området. Gaten Rostockergata/Rostockergaden lå omtrent i samme gateløp med samme orientering nord/syd som dagens gate. I gaten lå tre femetasjes leiegårder med 53 leiligheter, bygget i 1895, og gårdene var i NSBs eie det meste av tiden. De sto fortsatt i 1981, men var da vedtatt revet.

I 2019 ble det opprettet en skulpturpark og lekeplass i Rostockgata i regi av Kunsthall Oslo. Tiltaket oppleves som positivt for nærområdet og skaper en møteplass for de som bor, jobber og ferdes i området.

## Referanser


## Litteratur
*  

## Eksterne lenker
* 
* Lokalhistoriewiki, hovedsakelig om den tidligere gaten